C 61/32
FI
Euroopan unionin virallinen lehti
4.2.2022
26. korostaa tarvetta valvoa, että viallisiin tuotteisiin sovellettavia ratkaisuja ovat ensisijaisesti uudelleenkäyttö tai korjaaminen mieluummin kuin pois heittäminen edellyttäen, etteivät kuluttajien oikeudet tämän seurauksena heikkene ja ettei käyttö tai korjaaminen johda siihen, että tuotetaan heikkolaatuisempia tuotteita.
27. pitää välttämättömänä, että varmistetaan varaosien saatavuus ja mahdollisuus tuotteen korjaamiseen sekä se, että tällaisten korjausten kustannukset eivät saa kuluttajaa luopumaan korjaamisesta, tinkimättä tuotteiden vaatimustenmu­ kaisuutta ja turvallisuutta koskevista kuluttajan oikeuksista.
Komitea pyytää komissiota tutkimaan, millaisia toimenpiteitä tarvitaan tämän mahdollistamiseksi.
28. kannustaa komissiota arvioimaan tavarakauppadirektiivin tarkistuksen yhteydessä sitä, kuinka korjaamista voidaan edelleen edistää ja kuinka voidaan kannustaa käyttämään kestävämpiä ”kiertotalouden” tuotteita kunnioittaen kuluttajien oikeuksia sekä kuluttajan ja yrittäjän välistä taloudellista tasapainoa.
29. painottaa paikallis- ja alueviranomaisten tärkeää roolia tällä alalla ja samalla tarvetta edistää paikallis- ja aluetasolla uusia kulutustottumuksia ja -käyttäytymistä, kuten jakamistaloutta.
30. kehottaa tukemaan sellaisia liiketoimintamalleja, joissa ostetaan palvelu tavaran sijaan.
Näin edistetään tavaroiden korjaamista ja yhteisötalouden organisaatioiden toimintaa sekä käytettyjen tuotteiden markkinoita.
31.
korostaa tarvetta tehdä kartoitus paikallisista hyvistä käytännöistä korjaamisen ja kiertotalouden alalla.
32. katsoo aiheelliseksi laajentaa paikallisia kulutukseen kohdistuvia toimia kohti palvelutaloutta esimerkiksi rakennusten kunnostamisen alalla ja mukautettaessa kuluttajien asuntoja vihreämpään ja digitaaliseen yhteiskuntaan.
Tätä varten on erityisesti tehostettava kuluttajille suunnattuun tiedotukseen käytettäviä välineitä.
33. kannattaa lähikaupan tukialoitteita, joilla pyritään parantamaan kuluttajien asemaa markkinoilla, suojelemaan ympäristöä ja edistämään käsiteollisuutta.
34.
korostaa roolia, jonka alue- ja paikallisviranomaiset voivat ottaa kuluttajatiedotuksen ja -valistuksen alalla.
35. pitää tärkeänä tarjota ratkaisuja, jotka ovat tehokkaita ja ymmärrettäviä ja jotka kuluttajat voivat helposti ottaa käyttöön.
36. pitää tervetulleena komission aikomusta tehdä yhteistyötä talouden toimijoiden kanssa kannustaakseen näitä vapaaehtoisiin lupauksiin toimista kestävän kulutuksen tukemiseksi tavalla, joka ylittää lainsäädännössä säädetyt vaatimukset.
37. painottaa tarvetta laajentaa ekologisesta suunnittelusta annettua direktiiviä koskemaan energiaan liittyviä tuotteita mutta myös monenlaisia muita tuotteita, joilla on suuri vaikutus ympäristöön, ja laatia toimenpiteitä jätteiden syntymisen vähentämiseksi.
38. kannattaa vahvasti kestäviä tuotteita koskevaa aloitetta, jolla pyritään erityisesti tekemään kestävistä tuotteista oletusarvoisia.
Näin torjutaan tuotteiden ennenaikaista vanhentumista ja edistetään kestävyyttä.
39. kehottaa Euroopan komissiota, jäsenvaltioita ja paikallis- ja alueviranomaisia huolehtimaan EU:n elpymissuunni­ telmaan sisältyvien taloudellisten kannustimien avulla siitä, että turvataan pitkän aikavälin taloudellinen, sosiaalinen ja ympäristöön liittyvä edistys samalla kun vähennetään luonnonvarojen käyttöä, vältetään ja poistetaan vaarallisia aineita ja parannetaan materiaalien ja järjestelmien kiertoa.
40. korostaa jälleen, että meidän on kiireesti nopeutettava siirtymistä uusiutuvan kasvun malliin, pidettävä luonnonvarojen kulutus planeettamme kestokyvyn rajoissa ja pienennettävä jalanjälkeämme.
Tätä varten on välttämätöntä irrottaa kasvu luonnonvarojen käytöstä, kehittyä kohti todellista kiertoyhteiskuntaa ja tehdä yhteistyötä kaikilla julkisen vallan ja yhteiskunnan tasoilla.
41. korostaa tarvetta tukea pk-yrityksiä ja paikallisia pientuottajia vihreässä siirtymässä ja huolehtia siitä, että hallinnollinen taakka ei kasva.
EU:n rahoitus on olennaisen tärkeää näiden siirtymien varmistamiseksi.
Komitea korostaa tarvetta ottaa paikallis- ja alueviranomaiset mukaan tarjoamaan tietoa tähän tarkoitukseen käytettävissä olevista EU:n varoista.